হাকিমপুর উপজেলার একটি শিশু নিকেতন স্কুলের উন্নয়নের দোহাই দিয়ে রাস্তার দু-পাশের নানা জাতের ২০ লাখ টাকা মূল্যের ৩০টির বেশি গাছ সরকারি নিয়ম নীতি উপেক্ষা করে লোক দ্বারা কেটে নেয়া হয়। হিলি স্থলবন্দর থেকে ঘোড়াঘাট পর্যন্ত রাস্তার দু-পাশ দিয়ে নানা জাতের হাজার হাজার মূল্যবান গাছ রয়েছে। উপজেলা নির্বাহী অফিসার নিজ ক্ষমতা বলে তার অফিস পিয়ন বিষু ও স্থানীয় ওই স্কুলের প্রিন্সিপাল শুভ  রহমানকে দ্বায়িত্ব দিয়ে কাঠ ব্যবসায়ী আজমলের মাধ্যমে গাছগুলো কাটা হয়েছে বলে অভিযোগ এলাকাবাসীর। কেটে আনা এসব গাছের মধ্যে কিছু গাছ লোক দেখানোর জন্য উপজেলা চত্তরে রাখা হলেও অনেক গাছ চলে যায় পাশের জসিমের ছ-মিলে।